Moradoris di Porto Novo, na Santo Anton, stá stá aflitus dipôs ki um guarda foi atacadu ku pedra y um mudjer ser violada y agredida na sé lugar di trabadju. Kes episódiu di violênsia contici nês últimus dois semanas di janeiru y alguns moradoris flá mês stá ku medu, principalmenti di noti.
Clima di inseguransa sta na zona di Porto Novo, undi ki na semana passada um mudjer foi violada y esfaqueadu na Sé trabadju. Vítima stá recupera na hospital batista di Sousa, na Mindelo, undi ke transfiril dipôs di uns dias internadu na hospital regional João Morais, na Ribeira Grande. Kes dois suspeitus di viola e dá mudjer ku faca és é inda acusadus di robus, és stá spera julgamentu na cadia regional do Santu Anton, na Ponta di Sol.
Um otu casu ki sta aumenta medu di alguns moradoris foi um ataqui à um guarda de ex-ciclo preparatórii, undi ki tá funciona um do kes polos educativus di cidadi di Porto Novo. Dois indivídu dal ku pedra pamodi és kre furtaba na kel lugar, di acordu ku informason di inforpress.
Kel ataqui contici na madrugada di onti y guarda discubri kes dois indivídu na kel lugar undi kes kaba pa agredil ku pedra na cabesa. Guarda sta na observason na serviso di urgênsia na centru di saúde do porto Novo.
Autoridadis flá mês stá investiga casu di kel ataqui ku pedra ki contici ku guarda.
“Notícias do Norte/DYPK”
kea_Latn kea_Latn kea_Latn kea_Latn kea_Latn por_Latn